
1.3. Pašreizējā situācija, problēmas un risinājumi
	Priekšlikums
Pedagoģiski medicīniskās komisijas bērnu attīstības multiprofesionālo komandu izveides pilotprojekta laikā tiks saglabātas. 2028.gada vidū tiks veikts izvērtējums un pieņemti tālākie lēmumi par bērnu attīstības multiprofesionālo komandu tīkla darbību un paplašināšanos, kā arī par pedagoģiski medicīnisko komisiju reformu.
Piedāvātā redakcija
Ņemot vērā, ka vairākos dokumentos Veselības ministrija ir izteikusi iebildumus par pedagoģiski medicīnisko komisiju funkciju integrēšanu plānotajās multiprofesionālo speciālistu komandās, lūdzam rast iespēju organizēt kopīgu tikšanos ar Valsts kancelejas, Veselības ministrijas un Izglītības un zinātnes ministrijas pārstāvjiem.
Tikšanās mērķis būtu pārrunāt multiprofesionālo speciālistu komandu atbildību sadalījumu, vienlaikus skaidri definējot, ka pediatrs vai cita ārstniecības persona nepieņem lēmumu par bērnam ar attīstības grūtībām piemērotāko izglītības programmu.
Tāpat vēlamies vienoties par turpmākajiem soļiem, lai vienas pašvaldības ietvaros netiktu dublētas līdzīgas funkcijas bērna attīstības izvērtēšanā. Tas dotu iespēju efektīvāk un lietderīgāk izmantot jau esošos cilvēkresursus.

